**LĒMUMS**

Liepājā

|  |  |
| --- | --- |
| 2023. gada 23. februārī | Nr.50/2  (prot. Nr.2, 27.§) |

Par zemesgabala Slimnīcas ielā 6, pretī

nekustamajam īpašumam Slimnīcas ielā 9,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta trešo daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.1., 30.1. apakšpunktu un 137. punktu, izskatot sabiedrības ar ierobežotu atbildību “LIEPĀJAS NAMU APSAIMNIEKOTĀJS” 2023. gada 6. janvāra vēstuli Nr.2023/2/1-19/4 “Par zemes nomas līguma pagarināšanu”, zemes nomas līgumu, kas 2018. gada 22. martā noslēgts starp Liepājas pilsētas pašvaldību un sabiedrību ar ierobežotu atbildību “LIEPĀJAS NAMU APSAIMNIEKOTĀJS”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 23. janvāra priekšlikumu (sēdes protokols Nr.2) un Liepājas valstspilsētas pašvaldības domes pastāvīgās Pilsētas attīstības komitejas 2023.gada 16.februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Pagarināt sabiedrībai ar ierobežotu atbildību “LIEPĀJAS NAMU APSAIMNIEKOTĀJS” (reģistrācijas Nr.42103004583; juridiskā adrese: Tukuma iela 1A, Liepāja), kā dzīvojamās mājas Slimnīcas ielā 9 pārvaldniekam (apsaimniekotājam), līguma par zemesgabala Slimnīcas ielā 6 (kadastra Nr.1700 016 0027), Liepājā, pretī nekustamajam īpašumam Slimnīcas ielā 9, daļas 950 kv.m platībā iznomāšanu termiņu uz laiku līdz 2028. gada 21. martam teritorijas labiekārtošanai un autostāvvietu izveidošanai dzīvojamās mājas Slimnīcas ielā 6 iedzīvotājiem.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja sabiedrības ar ierobežotu atbildību “LIEPĀJAS NAMU APSAIMNIEKOTĀJS”, kā dzīvojamās mājas Slimnīcas ielā 9 pārvaldnieka (apsaimniekotāja), vainas dēļ grozījums par nomas līguma darbības termiņa pagarināšanu netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |